“หุ้นเอเชีย” เปิดบวก! รอตัวเลข “เงินเฟ้อ” จีน เดือนพ.ย.
 ตลาดหุ้นเอเชีย เปิดบวก! นักลงทุนรอข้อมูลเงินเฟ้อเดือนพ.ย.ของจีนในวันนี้ 
 ตลาดหุ้นเอเชีย เปิดบวก! นักลงทุนรอข้อมูลเงินเฟ้อเดือนพ.ย.ของจีนในวันนี้ 
9 ธ.ค. 2565

ผู้สื่อข่าวรายงานว่า ตลาดหุ้นเอเชียเปิดบวกเป็นส่วนใหญ่ในวันนี้ ขณะที่นักลงทุนรอข้อมูลเงินเฟ้อเดือนพ.ย.ของจีนในวันนี้
ดัชนี NIKKEI 225 ตลาดหุ้นญี่ปุ่นเปิดวันนี้ที่ 27,633.96 จุด เพิ่มขึ้น 59.53 จุด หรือ +0.22%, ดัชนี HSI ตลาดหุ้นฮ่องกงเปิดวันนี้ที่ 19,484.23 จุด เพิ่มขึ้น 34 จุด หรือ +0.17% และดัชนี SSE Composite ตลาดหุ้นจีนเปิดวันนี้ที่  3,197.12 จุด ลดลง 0.23 จุด หรือ -0.01%
โดยจีนมีกำหนดเปิดเผยดัชนีราคาผู้บริโภค (CPI) ซึ่งเป็นมาตรวัดเงินเฟ้อเดือนพ.ย.ในวันนี้ โดยนักเศรษฐศาสตร์ในผลสำรวจที่จัดทำโดยสำนักข่าวรอยเตอร์ประมาณการว่า ดัชนี CPI ปรับตัวขึ้น 1.6% เมื่อเทียบกับปีก่อนหน้า ขณะที่ดัชนีราคาผู้ผลิต (PPI) ปรับตัวลดลง 1.4%
สำหรับบริษัทไต้หวัน เซมิคอนดักเตอร์ แมนูแฟกเจอริง โค (TSMC) เตรียมรายงานยอดขายเดือนพ.ย.ในวันนี้